Հետաքրքիր զուգադիպությամբ, եթե մեծ քաղաքականության մեջ այդպիսիք հնարավոր են, Մետաքսի ճանապարհի մասին հայտարարությունից շատ չանցած, ասուլիս է հրավիրում Հայաստանում Իրանի արտակարգ և լիազոր դեսպանը: Ըստ էության, դեսպանը նոր բան կարծես թե չասաց: Հերթական անգամ նա խոսել է Հայաստանով իրանական գազի տարանցման, մեր երկրին դրանից սպասվող շահի, Ղարաբաղյան խնդրի խաղաղ կարգավորմանը Իրանի կողմ լինելու մասին: Այս ամենում հետաքրքիր է, որ Իրանի արտակարգ և լիազոր դեսպանը հերթական անգամ շեշտում է` Իրանը կտրականապես դե´մ է հակամատության գոտի երրորդ ուժի ներգրավմանը: Կարծես Արցախում ռուսական խաղաղարարների տեղակայման անհրաժեշտության մասին Կրեմլից հնչող համոզումներին ի պատասխան է ՀՀ-ում Իրանի դեսպանը հնչեցնում, որ Ղարաբաղյան խնդրի խաղաղ կարգավորման միջազգային մանդատը ԵԱՀԿ-ի մենաշնորհն է: